Aguest qu’ère eth sòn secret, e se l’auie sauvat per tres rasons; prumèra, perque era mendre indiscrecion poirie desvelhar es sospeches de Jean Valjean; dusau, perque aganchar a un ancian forçat hujut, e tengut per mòrt, a un condamnat classificat entà tostemp pera justícia entre es maufactors dera pejor espècia, solide es ancians policièrs de París non l’ac deisharien a un nauèth vengut coma Javert, e cranhie que li treiguessen ath sòn ex forçat; e tresau, perque Javert ère artista, e auie eth gust de çò d’imprevist.